આત્મવિકાસ સાધવામાં મદદરૂપ ઘણા પુસ્તકો આજે ઉપલબ્ધ છે અને આ પુસ્તકો વાંચનારો વર્ગ ઘણો ઊંચો છે. દિવસની શરૂઆતમાં અને દિવસના અંતે એક હકારાત્મક અને પ્રેરણાભર્યો વિચાર તમારા શરીરમાં નવી ઊર્જા પૂરે છે. સતત આગળ વધવા માટે હકારાત્મક ઊર્જા અને પ્રેરણાની ખૂબ જરૂર હોય છે અને ખુશ રહેવા માટે સંતોષ અનુભવવો જરૂરી છે. આ તમામમાં તમને પુસ્તકો અવિરતપણે મદદ કરે છે. સંબંધોની જાળવણીથી માંડીને વેપારની આંટીઘૂંટી ઉકેલવામાં આ હકારાત્મક ઊર્જા તમને મદદરૂપ રહે છે.